คาด'ฉัตรชัย'ตัวเต็งขึ้นนั่งเอ็มดีใหม่ธอส.
บอร์ดสรรหาเสนอชื่อฉัตรชัยขึ้นแท่นเอ็มดีใหม่ ธอส. บอร์ดเคาะ 21 ม.ค.นี้
14 ม.ค. 2559

บอร์ดสรรหาเสนอชื่อฉัตรชัยขึ้นแท่นเอ็มดีใหม่ ธอส. บอร์ดเคาะ 21 ม.ค.นี้
รายงานข่าวจากกระทรวงการคลัง เปิดเผยว่า ผลการสรรหากรรมการผู้จัดการธนาคารอาคาร สงเคราะห์ (ธอส.) คนใหม่ ที่มี นายกุลิศ สมบัติสิริ อธิบดีกรมศุลกาการ เป็นประธาน ได้ข้อสรุปที่จะเสนอชื่อ นายฉัตรชัย ศิริไล รองกรรมการผู้จัดการ ธอส. เข้าสู่การพิจารณาของที่ประชุมคณะกรรมการ (บอร์ดใหญ่) ในวันที่ 21 ม.ค.นี้
นายสุรชัย ดนัยตั้งตระกูล ประธานคณะกรรมการ ธอส. กล่าวว่า ต้องรอผลการพิจารณาของ คณะกรรมการที่จะประชุมใน วันที่ 21 ม.ค.นี้ ว่า จะเห็นชอบ รายชื่อตามที่คณะกรรมการสรรหาเสนอมาหรือไม่ หากเห็นชอบจะต้องเสนอรายชื่อให้กระทรวงการคลังพิจารณาและเจรจาในเรื่อง ค่าตอบแทน หลังจากนั้นต้องนำรายชื่อเสนอคณะรัฐมนตรี (ครม.) พิจารณารับทราบ คาดว่ากระบวนการสรรหาจะแล้วเสร็จ พร้อมแต่งตั้งกรรมการผู้จัดการ ธอส.คนใหม่ ได้ภายในเดือน มี.ค.นี้